CELEX: 62008CA0008
Language: mt
Date: 2009-06-04 00:00:00
Title: Kawża C-8/08: Sentenza tal-Qorti tal-Ġustizzja (It-Tielet Awla) tal- 4 ta’ Gunju 2009 (talba għal deċiżjoni preliminari tal-College van Beroep voor het bedrijfsleven — L-Olanda) — T-Mobile Netherlands BV, KPN Mobile NV, Orange Nederland NV, Vodafone Libertel NV vs Raad van bestuur van de Nederlandse Mededingingsautoriteit (Talba għal deċiżjoni preliminari — Artikolu 81 (1) KE — Kunċett ta’ prattika miftiehma — Rabta kawżali bejn il-prattika miftiehma u l-aġir tal-impriżi fis-suq — Evalwazzjoni skont ir-regoli tad-dritt nazzjonali — Natura suffiċjenti ta’ laqgħa waħda jew bżonn ta’ ftehim fit-tul u regolari)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/12
            
         Sentenza tal-Qorti tal-Ġustizzja (It-Tielet Awla) tal-4 ta’ Gunju 2009 (talba għal deċiżjoni preliminari tal-College van Beroep voor het bedrijfsleven — L-Olanda) — T-Mobile Netherlands BV, KPN Mobile NV, Orange Nederland NV, Vodafone Libertel NV vs Raad van bestuur van de Nederlandse Mededingingsautoriteit
   (Kawża C-8/08) (1)
   
   (Talba għal deċiżjoni preliminari - Artikolu 81 (1) KE - Kunċett ta’ ‘prattika miftiehma’ - Rabta kawżali bejn il-prattika miftiehma u l-aġir tal-impriżi fis-suq - Evalwazzjoni skont ir-regoli tad-dritt nazzjonali - Natura suffiċjenti ta’ laqgħa waħda jew bżonn ta’ ftehim fit-tul u regolari)
   2009/C 180/20
   Lingwa tal-kawża: L-Olandiż
   
      Qorti tar-rinviju
   
   College van Beroep voor het bedrijfsleven
   
      Partijiet fil-kawża prinċipali
   
   
      Rikorrenti: T-Mobile Netherlands BV, KPN Mobile NV, Orange Nederland NV, Vodafone Libertel NV
   
      Konvenuta: Raad van bestuur van de Nederlandse Mededingingsautoriteit
   
      Suġġett
   
   Talba għal deċiżjoni preliminari — College van Beroep voor het bedrijfsleven — Interpretazzjoni tal-Artikolu 81 KE — Kunċett ta’ prattika miftehma — Ħtieġa ta’ rabta kawżali bejn il-prattika miftehma u l-aġir ta’ impriżi fis-suq — Evalwazzjoni jew le skont ir-regoli tal-liġi nazzjonali — Natura suffiċjenti ta’ prattika miftehma jew bżonn ta’ prattika miftehma fit-tul u regolari.
   
      Dispożittiv
   
   
               1)
            
            
               Prattika miftiehma għandha għan antikompetittiv fis-sens tal-Artikolu 81(1) KE, meta, skont il-kontenut u l-iskopijiet tagħha u fid-dawl tal-kuntest legali u ekonomiku tagħha, tista’, b’mod konkret, tirriżulta fil-prevenzjoni, ir-restrizzjoni jew id-distorsjoni tal-kompetizzjoni fi ħdan is-suq komuni. F’dan ir-rigward, mhuwiex neċessarju li l-kompetizzjoni tkun verament ipprevenuta, ristretta jew mgħawġa u lanqas li jkun hemm rabta diretta bejn il-prattika miftiehma u l-prezzijiet bl-imnut. Skambju ta’ informazzjoni bejn il-kompetituri jkollu għan antikompetittiv jekk l-iskambju jkun jista’ jneħħi l-inċertezzi eżistenti dwar l-aġir ippjanat fis-suq mill-impriżi kkonċernati.
            
         
               2)
            
            
               Fil-kuntest tal-analiżi tar-rabta kawżali bejn il-prattika miftiehma u l-aġir fis-suq li fih l-impriżi jipparteċipaw, rabta li hija meħtieġa sabiex tiġi stabbilita prattika miftiehma fis-sens tal-Artikolu 81(1) KE, il-qorti nazzjonali għandha, fid-dawl tal-preżunzjoni konfutabbli li teżiġi li huma l-impriżi kkonċernati li għandhom jipprovaw il-kuntrarju, tapplika l-preżunzjoni ta’ rabta kawżali skont il-ġurisprudenza tal-Qorti tal-Ġustizzja li tipprovdi li meta l-imsemmija impriżi jibqgħu attivi fis-suq huma jieħdu inkunsiderazzjoni l-informazzjoni skambjata mal-kompetituri tagħhom.
            
         
               3)
            
            
               Kemm-il darba l-impriża li tkun ipparteċipat fil-prattika miftiehma tkun għadha attiva fis-suq inkwistjoni, il-preżunzjoni tar-rabta kawżali bejn il-prattika miftiehma u l-aġir ta’ dik l-impriża fis-suq hija applikabbli anki jekk il-prattika miftiehma tkun ibbażata biss fuq laqgħa waħda bejn l-impriżi kkonċernati.
            
         
      (1)  ĠU C 92, 12.4.2008